Ai
4 di Lui, intant de visite dal prin ministri francês Manuel Valls in
Corsiche, i presidents dal esecutîf e de Assemblee corse, Gilles
Simeoni e Jean-Guy Talamoni, no àn platât lis critichis al guvier
di Parîs pal so dinei a fâ buinis lis propuestis che a rivin de
isule e che ta chescj agns a àn cjatât la poie de maiorance dai
citadins e dai elets de Corsiche. Su la taule si àn la couficialitât
de lenghe corse, il cussì clamât “statût di resident” (che par
evitâ speculazions ediliziis al previôt almancul cinc agns di
residence prime di podê comprâ imobii), lis competencis fiscâls,
il plan di svilup teritoriâl e la amnistie pai presonîrs politics.
Ducj temis che a àn cjatât maiorancis trasversâls inte Assemblee
de Corsiche, ma che ancje cheste volte si son cjatâts denant dal
“no” dai rapresentants dal guvier di Parîs. Simeoni e Talamoni a
àn declarât la disponibilitât a continuâ par cumò a colaborâ cu
lis istituzions francesis, ma che a podaressin cambiâ strade se si
larà dilunc a no fâ buinis lis propuestis che a rivin de isule.
Font:
Liberation, 04/07/16; Corse
Net Infos, 04/07/16
kac_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn fur_Latn taq_Latn